CELEX: 62011CN0054
Language: et
Date: 2011-02-07 00:00:00
Title: Kohtuasi C-54/11: Eelotsusetaotlus, mille on esitanud Supreme Court of the United Kingdom (Ühendkuningriik) 7. veebruaril 2011 — JPMorgan Chase N.A., Frankfurt Branch, J.P. Morgan Securities Limited versus Berliner Verkehrsbetriebe (BVG) Anstalt des öffentlichen Rechts

16.4.2011   
            
            
               ET
            
            
               Euroopa Liidu Teataja
            
            
               C 120/4
            
         Eelotsusetaotlus, mille on esitanud Supreme Court of the United Kingdom (Ühendkuningriik) 7. veebruaril 2011 — JPMorgan Chase N.A., Frankfurt Branch, J.P. Morgan Securities Limited versus Berliner Verkehrsbetriebe (BVG) Anstalt des öffentlichen Rechts
   (Kohtuasi C-54/11)
   2011/C 120/07
   Kohtumenetluse keel: inglise
   
      Eelotsusetaotluse esitanud kohus
   
   Supreme Court of the United Kingdom
   
      Põhikohtuasja pooled
   
   
      Kaebuse esitajad: JPMorgan Chase Bank N.A., Frankfurt Branch ja J.P. Morgan Securities Limited.
   
      Vastustaja: Berliner Verkehrsbetriebe (BVG) Anstalt des öffentlichen Rechts
   
      Eelotsuse küsimused
   
   
               1.
            
            
               Kui siseriiklik kohus peab nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (1) („Brüsseli I määrus”) artikli 22 lõiget 2 ja artiklit 25 silmas pidades otsustama, mis on menetluse ese ja millega on menetlus olulises osas seotud, siis kas ta peab arvestama üksnes hageja(te) nõudeid või peaks ta arvesse võtma ka kostjate esitatud vastuväiteid ja argumente?
            
         
               2.
            
            
               Kui pool tõstatab menetluse käigus küsimuse, mis kuulub Brüsseli I määruse artikli 22 lõike 2 kohaldamisalasse, näiteks äriühingu või muu juriidilise isiku organi otsuse kehtivuse küsimuse, siis kas sellest tuleneb tingimata, et niisugune küsimus moodustab menetluse eseme ja et menetlus on olulises osas seotud selle küsimusega, kui see küsimus võib otsustavalt mõjutada menetluse tulemust, olenemata menetluse käigus tõstatatud muude küsimuste arvust ja laadist ning sellest, kas kõik need teised küsimused või osa neist võivad menetluse tulemust samuti otsustavalt mõjutada?
            
         
               3.
            
            
               Kui vastus teisele küsimusele on eitav, siis kas selleks, et teha kindlaks, mis on menetluse ese ja millise küsimusega on menetlus olulises osas seotud, peab siseriiklik kohus kaaluma menetlust tervikuna ning kujundama üldise hinnangu selle kohta, mis on menetluse ese ja millise küsimusega on menetlus olulises osas seotud; kui ei, siis millist kriteeriumi peaks siseriiklik kohus kasutama, et neile küsimustele vastata?
            
         
      (1)  ELT L 12, lk 1, ELT eriväljaanne 19/04, lk 42.